
Καφέδες, σουβλά¬ 
κια, ζαμπονοτυρόπιτες, 
πίτσες, αναψυκτικά, κινέζικο, 
σούσι και ινδικό, σάντουιτς, 
κρουασάν, τσιγάρα αν έχεις ξεμείνει 
-ό,τι θες στο φέρνει ο ντελιβεράς. Σύμ¬ 
φωνα με έγκυρες πληροφορίες μας. 
υπάρχει ντελιβεράς που παριστάνει τον 
Έλβις και ρίχνει κάνα άσμα στους πελάτες 
για κατιτίς παραπάνω και άλλος που το αφεν¬ 
τικό του. όντας ένθερμος πατριώτης, 
τον αναγκάζει να πηγαίνει τις παραγ¬ 
γελίες ντυμένος τσολιάς. Επομένως, 
ανάλογα με τις διαθέσεις αφεντικών και 
πελατών, ο ντελιβεράς μπορεί να γίνει 
εστιατόριο, τζουκ μποξ, η επανάσταση 
του 21 και περίπτερο με πόδια -εν ολί- 
γοις, ελβετικός σουγιάς. 

Το αφεντικό του ντελιβερά της ιστο¬ 
ρίας μας ήταν φίλος με τον ανθοπώλη 
παρακάτω. Έτσι, καμιά φορά, στα διαλείμματα 
μεταξύ της παράδοσης σουβλακίων. ο πρωτα¬ 
γωνιστής μας παρέδιδε (εξυπακούεται χωρίς 
έξτρα αμοιβή) και καμιά ανθοδέσμη στο 
κοντινό Κολωνάκι. 

Η διαδρομή Ομόνοια-Κολωνάκι για 
την παράδοση των λέλουδων συνο¬ 
δευόταν πάντα από αδιάκοπα, 
φωναχτά βρισίδια. 0 φόβος 
που κρυβόταν στο 
βλέμμα των πε- 

ραστικων και των 
κυριλάτων θαμώνων των 1 
καφέ κάθε φορά που τον έβλε^ 
παν να ξεπεζεύει αναμαλλιασμέ- 
νος, εκτοξεύοντας καντήλια προς 
πάσα κατεύθυνση, κάπως αντιστάθμιζε 
τα 3 ευρώ την ώρα. 

Έλα όμως που έρχεται η στιγμή που τα 
βρισίδια δεν είναι αρκετά· έρχεται η στιγμή 
που ο ελβετικός σουγιάς-ντελίβερι τα παίρνει 
κρανίο και αποφασίζει να κάνει το 
επόμενο βήμα. Έτσι, ένα ηλιόλουστο 
χειμωνιάτικο πρωινό που ο φίλος μας 
πρέπει να παραδώσει μια ανθοδέσμη 
σε κάποια εταιρεία στο Κολωνάκι. χα¬ 
μογελά σατανικά, αρπάζει τα λουλού¬ 
δια και ξεκινά τη γνωστή διαδρομή. 
Ενώ οδηγεί, κοπανάει την ανθοδέσμη 
πάνω στο μηχανάκι και τη στολίζει με 
όλες τις χλέπες που διαθέτουν τα 
πνευμόνια του. ξανά και ξανά. Φτάνει στον 
προορισμό του με τα λουλούδια μισοσπα- 
σμένα. να στάζουνε σάλια. Μπαίνει στη 
εταιρεία ενώ οι υπάλληλοι τον κοιτούν 
σχεδόν έντρομοι. Παραδίδει την ανθο¬ 
δέσμη στη στελεχάρα με το σνομπ 
ύφος χαμογελώντας διάπλατα και 
αποχωρεί σφυρίζοντας. Ήταν 
ωραία εκείνη η μέρα, 
ακόμη και με 3 ευρώ 
την ώρα. 

σύμφωνα με 
έρευνα των Οθ9Ζ 


Αν έχετε και εσείς μια τέτοια ιστορία από τον χώρο εργασίας σας που φτάσατε στα όριά σας 
ΗΒβΡ αλλά καταφέρατε να επιβιώσετε (που σίγουρα θα έχετε), βοηθήστε την έρευνα των Θ06Ζ! Στείλτε 
ΓηαϊΙ στο οΐ355\«3τάθ9ζ@9πΐ3ίΙχοηη και μπορεί να είστε ο επόμενος υπάλληλος του μήνα!_ 







ηβα ΛΟΥφΑ ΖΤΗ λουλεια, 

Α1ΣΟΖ ΠΑ ΤΑ ΑφΕΙΥΤΙΚΑ 




Ο Γιώργος είναι άνεργος 
γύρω στους 4 μήνες■ πιο 
πριν δούλευε σε μια κρε- 
περί, μετά συμβασιούχος 
για ένα εξάμηνο στα 
ΕΛΤΑ. Και τώρα λίγα 
μαύρα μεροκάματα με το 
μηχανάκι, συν το ταμείο, 
κάπως την παλεύει... 


Η Χριστίνα είναι γύρω στα 
40■ ήταν " υπεύθυνη" σε ένα 
κατάστημα ρούχων για αρ¬ 
κετά χρόνια. Μην φαντα¬ 
στείτε, δεν έπαιρνε και 
πολλά■ την απέλυσαν πριν 
από ένα μήνα. Στη θέση της 
πήραν δύο κοπέλες, με 300 
ευρώ. Η μία λέει ότι θα δου¬ 
λέψει "προσωρινά εκεί, 
μέχρι να δει εάν κάνει το με¬ 
ταπτυχιακό της"... 


Ο Μανώλης είναι 34 χρονών. 
Εργάζεται εδώ και εφτά χρό¬ 
νια σε μια εταιρία. Ο μισθός 
του είναι γύρω στα 750 ευρώ, 
πενθήμερο οχτάωρο. Ο Νικο- 
λάκης, 20 χρονών, στην ίδια 
εταιρία, πενθήμερο οχτάωρο, 
παίρνει τα μισό. Ο Μανώλης 
μερικές φορές αγχώνεται- 
ξέρει ότι δουλειές δεν υπάρ¬ 
χουν και οι αγγελίες στη 
Χρυσή Ευκαιρία έχουν μει¬ 
ωθεί. Είναι και "ανειδίκευτος", 
βλέπει και τον Νικολάκη και 
πιέζεται ακόμα περισσότερο... 


Ο ι εμπειρίες, τα άγχη, οι φόβοι και τα πα¬ 
κέτα που τρώνε οι παραπάνω φιγούρες 
στη δουλειά είναι κοινά για ένα μεγάλο 
κομμάτι της εργατικής τάξης. Αυτές οι φιγού¬ 
ρες είμαστε όλοι εμείς· που δουλεύουμε με τα 
μισά λεφτά, που κόψαμε τις ζωές μας στο μισό 
για να τη βγάλουμε μέχρι τον επόμενο μήνα. 
Είμαστε εμείς που διαρκώς προσπαθούμε να 
αντιμετωπίσουμε την υποτίμηση της εργασίας 
μας με ατομικές λύσεις. 

Τα αφεντικά, από την άλλη, όταν αποφάσισαν 
ότι κάποιοι από εμάς θα δουλεύουν με τα μισά 
και κάποιοι άλλοι θα παίρνουν λίγα περισσό¬ 
τερα. ήξεραν ότι δεν θα συναντούσαν καμία 
οργανωμένη άρνηση. Ήξεραν ότι ενώ απέ¬ 
ναντι τους είχαν ένα σύνολο από εργάτες με 
κοινή υλική θέση, δεν θα αντιμετώπιζαν 


καμία αντίσταση. Αυτό που θα ξαναέμπαινε 
σε λειτουργία θα ήταν οι ίδιες διαιρεμένες 
σχέσεις μας στην εργασία, η μη κατανόηση 
της κοινής ταυτότητας απέναντι στο αφεντικό. 
Τελικά, δεν ήταν μια καρπαζιά που φάγαμε 
στο σβέρκο τη στιγμή που υποτιμήθηκε η ερ¬ 
γασία μας 1 ήταν ένα διαρκές φατούρο που 
τρώμε λόγω της μη κατανόησης των κοινών 
υλικών συμφερόντων, λόγω έλλειψης εμπι¬ 
στοσύνης μεταξύ μας και συλλογικής φωνής 
απέναντι στα αφεντικά και τα τσιράκια τους. 

Τα τελευταία χρόνια, τα αφεντικά προσπα¬ 
θούν. βήμα βήμα, να φτιάξουν μια όλο και πιο 
υποτιμημένη εργατική φιγούρα που θα μάθει 
να ζει με 300 ευρώ, πηγαίνοντας πέρα δώθε 
από την ανεργία στην εργασία. Νομίζουμε, 
όμως, ότι όσο οι ζωές και η υλική επιβίωση 









του Μανώλη, του Νικολάκη. της Χριστίνας, 
του Γιώργου θα ευθυγραμμίζονται, τόσο τα 
αφεντικά θα προβληματίζονται. Γιατί μέσα 
από αυτήν την ταξική κατρακύλα κοινές δυ¬ 
σαρέσκειες θα συσσωρεύονται· μέσα κι έξω 
από τους χώρους εργασίας. Άλλωστε, δεν 
είναι και λίγοι αυτοί που ακόμα σκέφτονται 
πώς να λουφάρουν, που την ώρα του δια¬ 
λείμματος βρίζουν τους ρουφιάνους και τους 
προϊσταμένους τους, που μπορεί να φοβούν¬ 
ται και να πιέζονται, αλλά τη δουλειά εξακο¬ 
λουθούν να τη νιώθουν ως κάτι εχθρικό και 
καταπιεστικό πάνω στη ζωή τους. 

0α διερωτάται κανείς: "φτάνουν, άραγε, 
αυτά;". Σίγουρα όχι - στην κατάσταση όμως 
που βρισκόμαστε, είναι αναγκαία για να κρα¬ 
τηθούμε στα πόδια μας. 



Όλη την ημέρα η προϊσταμένη του τμήματος 
μιλάει στο α' πληθυντικό: "έχουμε να κά¬ 
νουμε αυτό", "πρέπει να αποφύγουμε αυτό", 
"χρειαζόμαστε αυτό σε μισή ώρα". Λογικό· 
όπως λέει άλλωστε, "είμαστε ομάδα": αυτή κι 
εμείς που εκτελούμε τις εντολές της 1 αυτή 
που παίρνει δύο χιλιάρικα κι εμείς που δου¬ 
λεύουμε πενθήμερο δεκάωρο για 600 ευρώ. 
Αυτή που είναι ο εκπρόσωπος του αφεντικού 
κι εμείς που πρέπει να κάνουμε ό,τι μας πει. 
Η φωνή της έρχεται και σου τρυπάει το 
μυαλό: "Ξέρουμε ότι δεν πρέπει να αργούμε, 
έτσι δεν είναι;”."πρέπει να είμαστε πάντα 
προσεκτικοί και συγκεντρωμένοι". Κάθε 
τρεις και λίγο μοιράζει εντολές, απαγορεύ¬ 
σεις και νουθεσίες· πάντα στο α' πληθυντικό. 
Μόνο την ώρα του διαλείμματος κάτι την πιά¬ 
νει και το γυρνάει στο "εσείς". Μας βλέπει να 
καθόμαστε στη σκάλα και να λέμε μαλακίες 
καθώς τρώμε ή κάνουμε ένα τσιγάρο κι αμέ¬ 
σως ρωτάει: "τι λέτε εσείς εκεί;". Το ξέρει ότι 
δεν οργανώνουμε την κατάληψη των χειμε¬ 
ρινών ανακτόρων ότι δεν συζητάμε τις τελι¬ 
κές λεπτομέρειες ενός μαζικού, συλλογικού 
σαμποτάζ. Για την ακρίβεια, ξέρει ότι τις πε¬ 
ρισσότερες φορές ούτε καν την βρίζουμε 
(τουλάχιστον όχι όσο της αξίζει). Κι όμως, μια 
ελάχιστη αμηχανία την έχει. Γιατί η προϊστά¬ 
μενη γνωρίζει πολύ καλά ότι στην πραγμα¬ 
τικότητα εμείς κι αυτή δεν είμαστε ομάδα. Γι' 
αυτό και δεν μας έχει καμία εμπιστοσύνη. 
Και καλά κάνει, δηλαδή. 





ΤΙ ΕΙΝη; 

ΤΒ ΐΗΣΜΜη 


Ο Στέλιος δουλεύει μαύρα σε κρεπερΙ. 
Εξαωρύκι, 350 ευρώ, χτυπάει και καμιά 
κρέπα στο διάλειμμα. Κάποια στιγμή τον 
έπιασε το αφεντικό: «Κοίτα, Στέλιο, γενικά δεν 
έχει ένσημα γιατί δεν βγαίνω. Αν θες όμως, 
μπορώ να σου κολλάω τίποτα δίωρα το μήνα· κα- 
βατζώνομαι ια εγώ, έχεις κι εσύ το ΙΚΑ». Τα έβαλε 
κάτω ο Στέλιος: «Έχω μαζέψει 9 μήνες ανεργίας. Η 
δουλειά στην κρεπερί σήμερα είναι, αύριο δεν είναι. 
Για πένεε-έξι ένσημα το μήνα, καλά καβστζώνεται 
αυτός, αλλά εγώ θα χάσω την κάρτα ανεργίας. Και 
μετά, αν κάνω αίτηση στα ΕΛΤΑ, θα φάω πακέτο 
επειδή δεν θα έχω αρκετούς μήνες ανεργίας. ΕΛΤΑ 
σημαίνει 8 μήνες δουλειά, ασφάλιση κι επίδομα μετά... 
Ένσημα τι σημαίνει; Σύνταξη 200 ευρώ στα 90 μου;». 
Έμεινε, λοιπόν, ο Στέλιος με μαύρα στις κρέπες και 
στις ουρές του ΟΑΕΔ. 

Για την τεράστια μάζα των ανέργων που γυρνάει 
από σκατοδουλειά σε σκατοδουλειά και προ¬ 
σπαθεί να ξεφύγει βραχυπρόθεσμα από 
αιπές τις συνθήκες εργασίας μέσω διαφό¬ 
ρων συμβάσεων και κρατικών προ¬ 
γραμμάτων, τα ένσημα και τα ανα¬ 
σφάλιστα μεροκάματα αποτε¬ 
λούν στιγμές της ίδιας 


διαδικασίας. Είναι πια κοινό μυστικό ότι 
κάθε θμηνο με ένσημα έχει πίσω του 
πολλά θμηνο μαύρης εργασίας, τα οποία δεν 
καταγράφονται σε καμία στατιστική. Κοινό μυ¬ 
στικό είναι επίσης και ότι αυτό το πέρα δώθε 
μεταξύ εργασίας κι ανεργίας είναι πλέον η κανονι¬ 
κή συνθήκη για όλο και ευρύτερα κομμάτια της ερ¬ 
γατικής τάξης. Είναι μια συνθήκη που το ελληνικό 
κράτος χτίζει μεθοδικά -πάνω στις πλάτες μας- εδώ 
και δεκαετίες. Οι απανωτές σφαλιάρες που τρώμε τα 
τελευταία 5 χρόνια είναι απλά η επιτάχυνση της διαδι¬ 
κασίας λόγω κρίσης. 

Προσοχή όμως· αυτά ακριβώς τα αδιέξοδα, τα οποία 
βιώνει ο καθένας μόνος του δεν είναι ατομικές αποτυ¬ 
χίες. Αντιθέτως, είναι στιγμές της μακρόχρονης ταξι¬ 
κής μας ήττας. Ως τέτοιες έχουν τη βούλα της κρατι¬ 
κής πολιτικής που βασικό της στόχο έχει την υποτί¬ 
μησή μας με όλα τα μέσα. Η συλλογική μας υπο¬ 
χώρηση, δε, είναι τέτοια, που το να δημιουργη- 
θούν αναχώματα ενάντια σε αυτή τη ζοφερή 
διαδικασία δεν τίθεται καν ως ζήτημα. 

ΙΟ όμως* είναι τέτοια η εποχή μας 
που κάνει αυτά τα αναχώματα 
αφόρητα αναγκαία. 



Οι εΐ355 νν3Γ όθ 9 Ζ είναι μια αυτόνομη 
πολιτική ομάδα που δημιουργήθηκε 
τον Σεπτέμβρη του 2013. Ως εργάτες 
και άνεργοι, στα κεφάλια των οποίων 
σκάει μία πραγματικότητα που έχει 
πίσω της σαράντα χρόνια ταξικής 
ήττας και ειρήνης με τα αφεντικά, 
έχουμε, με πικρό τρόπο, συνειδητο¬ 
ποιήσει ότι εκεί ακριβώς βρίσκεται η 
καταγωγή της οικονομικής κρίσης και 
του νέου ελληνικού φασισμού. Ξέ¬ 
ρουμε ότι θα επιβιώσουμε, υλικά και 
διανοητικά, μόνο αν είμαστε μαζί με 
αυτούς που τρώνε τα ίδια πακέτα με 
εμάς και μόνο αν μιλάμε και αν ενερ¬ 
γούμε με τις δικές μας δυνάμεις και 
για λογαριασμό μας. Μόνο αν προ¬ 
σπαθούμε να βγάλουμε άκρη συλλο¬ 
γικά κι αυτόνομα. Το συγκεκριμένο 
έντυπο, λοιπόν, που κρατάτε στα χέρια 
σας είναι ένα ακόμη μέσο για την επί¬ 
τευξη αυτού του σκοπού. 

Για περισσότερο υλικό επισκεφθείτε: 
εΐ385νν3Πΐθ9Ζ.ννθΠΐρΓ655.εθΐη 
και για επικοινωνία: 
εΐ355νν3πΙθ9ζ@9ΐη3ΪΙ.εοιη 


Περιοδικό ΟΙθδβννθπ^ζ #5 

Θα το βρείτε σίγουρα στο βιβλιοπωλείο Ναυτίλος (Χαριλάου Τρικούπη και Σόλωνος), στο 
περίπτερο της πλατείας Εξαρχείων και στο Αρχείο 71 (Καλλιδρομίου και Ζωσιμάδων) 
κάθε Πέμπτη 5-8 μ.μ. και Σάββατο 12-4 μ.μ. 




κπίΐϊΐ το Μάτι και ϊτοχιίϊι ιαπαι 


Το παιχνίδι αυτό είναι ιδανικό για εντός και 
εκτός εργασίας (προτιμότερο εντός). 

Ποτέ μην το παίζετε μόνοι. 

Βρείτε και άλλους συνάδελφους που έχουν 
τα νεύρα τους. Εξαιρούνται οι ρουφιάνοι. 

ΟΔΗΓΙΕΣ: 

Τοποθετείστε τον "Μυστικό Πελάτη” σας σε 
απόσταση 3μ., στο ύψος του ματιού σας. 
Πάρτε βελάκια (ένα έντυπο μας παίρνει να 
βγάζουμε, μην περιμένετε και τα βελάκια 
τζάμπα) και ξεκινήστε! 

Η καθημερινή εξάσκηση μετράει! 

*Σε περίπτωση που δουλεύετε κάπου που 
το αφεντικό δεν στέλνει "μυστικό πελάτη” 
για να σας ελέγξει, κολλήστε μια άλλη μι¬ 
σητή φωτογραφία στη θέση του κεφαλιού. 
Το ίδιο κάνει. 

*Αν έχετε φωτοτυπικό στη δουλειά σας 
βγάλτε τον "Μυστικό Πελάτη” σε όσα πε¬ 
ρισσότερα Α3 μπορείτε για να παίζετε όλο 
το χρόνο! 


Μγ5ΐ6Γγ ΟΙϊθηί ή ΜγδΙετγ δΗορρϊηΐ): 

Ενώ λένε ότι δεν έχουν λεφτά να μας πληρώσουν, 
πάμπολα αφεντικά προσλαμβάνουν "εταιρείες αξιο¬ 
λόγησης”. Αυτές, για να αποδείξουν την αξία τους, 
εκτός των πολύ "φιλεργατικών” προτάσεων που κά¬ 
νουν στα αφεντικά μας, στέλνουν "μυστικούς πελά¬ 
τες" για να καταγράψουν τη συμπεριφορά μας. 
Χαμογελάς μέσα απ' την καρδιά σου στον πελάτη: 
Προωθείς με όλο σου το είναι την εταιρεία; Είσαι ξε- 
κούραστος και ευχάριστη παρόλη τη σκατοδουλειά 

και τον σκατομισθό; 
Δεν είναι καινούριο κόλπο, συγκεκριμένα έχει ξεκι¬ 
νήσει από τη δεκαετία του '50 στις ΗΠΑ. Έχει θεσπι¬ 
στεί μέχρι και κανόνας "ηθικής αξιολόγησης”, ώστε 
και καλά να μην απολύονται εργαζόμενοι μόνο με 
βάση τις αναφορές αυτές. Στην πράξη βέβαια, ακρι¬ 
βώς αυτή είναι η δουλειά τους. Πίεση, έλεγχος, αύ¬ 
ξηση παραγωγικότητας. Και επειδή δεν μπορεί σε 
κάθε δουλειά να υπάρχει ο εθελοντής ρουφιάνος, ει¬ 
δικά τώρα που όλο και περισσότεροι καταλαβαίνουμε 
τη διαρκή μας υποτίμηση, τι πιο αναγκαίο από τον 

επαγγελματία ρουφιάνο. 
Τελικά, μόνο αποκτώντας εμπιστοσύνη με συναδέλ¬ 
φους κοιτώντας τα κοινά μας ζητήματα, συζητώντας 
τα και βγάζοντας κοινές αντιστάσεις, μόνο αν απομο¬ 
νώνουμε τους ρουφιάνους και αυτούς που κοιτάνε 
την πάρτη τους μπορούμε να ανταπεξέλθουμε 
σε αυτήν την κατρακύλα. Και άσε τα 
αφεντικά να ψάχνονται... 







